เมื่อเดือนที่ผ่านมา มีอาการที่ทำอะไรนิดๆหน่อยๆก็รู้สึกเหนื่อยง่ายมากๆเลยค่ะ ต่างจากเมื่อก่อนที่แข็งแรงมากไม่ว่าจะวิ่ง จะเดิน จะเล่นกับเพื่อน หรือทำกิจกรรมอะไรต่างๆ ก็ไม่เคยเหนื่อยมากขนาดนี้ เวลาที่รู้สึกเหนื่อยก็มีอาการแบบหายใจไม่ทันหายใจถี่มาก พอจะหายใจเข้าลึกๆก็เหมือนจะแน่นๆบริเวณอก แล้วทุกครั้งที่มีอาการจะรู้สึกหวิวๆมือและเท้าก็จะเย็นและสั่น บางครั้งเหนื่อยมากจนถึงขั้นเป็นลม
สวัสดีค่ะ อาการเหนื่อยง่ายอาจมีสาเหตุมาจาก-โรคเกี่ยวกับทางเดินหายใจเช่น โรคหอบหืดจากหลอดลมหดตัวแคบลง โรคปอดอักเสบหรือติดเชื้อ อาจพบร่วมกับอาการไข้ ไอ หอบเหนื่อย-ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ-โรคหัวใจเช่นกล้ามเนื้อหัวใจขาดเลือดเฉียบพลัน และภาวะหัวใจวาย มักมีอาการแน่นหน้าอกแบบตื้อๆเหมือนมีของหนักมาทับ เหนื่อยง่ายมากขึ้น ขาบวม นอนราบไม่ได้-การออกกำลังกายหรือทำงานหนัก-เกิดเหตุการณ์ทำให้ตื่นตระหนกตกใจกะทันหัน หรือมีความวิตกกังวล-โรคภูมิแพ้ หรือแพ้สารบางอย่าง มักเป็นเฉียบพลัน ทำให้ทางเดินหายใจบวมการดูแลตัวเองเบื้องต้น งดการออกแรงหนัก แนะนำว่าถ้ามีอาการแน่นอกแบบโรคหัวใจดังกล่าวไป เหนื่อยง่ายมากขึ้น ตัวบวม ไอมาก มีไข้สูงร่วมด้วย ควรรีบไปพบแพทย์ เพราะอาจมีภาวะความผิดปกติของปอดหรือหัวใจที่ต้องได้รับการรักษาตามสาเหตุค่ะ คงต้องตรวจเพิ่มเติมทั้งการเอ็กซเรย์ปอด คลื่นไฟฟ้าหัวใจ และฟังปอดกับหัวใจร่วมด้วย จึงจะให้การวินิจฉัยที่แน่นอนได้